58 



Tidligere, indtil ca. 1910, ynglede den også enkelte steder i 

 moserne og på Lendrup sandø ved Løgstør i nogle dyndede 

 smådamme med kogleaksbevoksning langs kanterne; men den 

 findes der ikke mere. Dens aftagen skyldes i allerførste række 

 udtørring af kærene. Rederne fandtes altid på sumpet, util- 

 gængelig grund. 



A. T. Hagerup traf 14. juni 1885 to par ynglende i Nørre- 

 kærenge, øst for Aggersund, hvor der året forud ingen fandtes 1 . 

 Der er dog ikke tvivl om, at den flere steder i Himmerland 

 som andre steder i landet endnu findes ynglende i enkelte par 

 i moser, ved smådamme og lignende steder, ikke bemærket af 

 ornithologer. 



IV. VESTJYLLAND 



Ved de mange små og større søer langs Jyllands vestkyst 

 har sortternen sine hovedtilholdssteder her i landet; vi har 

 allerede set dette for Thys vedkommende, og længere mod syd 

 er forholdene meget lig de der omtalte. I sidste halvdel af 

 juni 1917 besøgte vi Vestjylland fra Blåvandshuk til Limfjor- 

 den og traf sortternen almindelig alle steder, hvor lokaliteterne 

 passede for den. Rederne anbragtes dels sine steder på util- 

 gængelige, dyndede steder, f. eks. Engsø ved Vejrs, dels sine 

 steder på ganske fast bund, f. eks. de små holme ved Husby 

 sø. Vi traf den følgende steder: Engsø ved Vejrs: mindst fire 

 par; ynglende i Filsø: antal ikke bestemt; Ringkjøbing fjords 

 nordende: antal ikke bestemt; Stadil fjord: antal ikke bestemt; 

 Husby sø (på holmene): særlig mange; Nissum fjords syd- 

 ende: antal ikke bestemt; Indfjorden (ved Nissum fjords nord- 

 ende): antal ikke bestemt; den sås ikke ved Ferring sø, men 

 her var der næppe særlig passende steder for den. 



Nogle af disse ynglesteder er nævnt i litteraturen, og andre 

 ynglesteder kan tilføjes, f. eks. Skjernådeltaet 2 , i engene syd 

 for Ringkjøbing fjord (H. Winge, S. M. Saxtorph). P. G. Ralfe, 

 fra Isle of Man, traf på en ekskursion den 5. juni 1912 i 



1 Report etc. Ornis 1886, p. 43. 



2 En Række fortræffelige Fotografier af Fuglen paa Reden fra denne Lo- 

 kalitet, optaget af Dyrlæge Roar Christensen, findes i dennes »Billeder af 

 Dansk Fugleliv« II, Kbhvn. 1912; for Tilladelsen til i foreliggende Afhandling 

 at benytte et af disse Billeder skal man herved udtale Foreningens bedste 

 Tak. — (Red.) 



